Държавен вестник, бр. 2, 2021 г., стр. 5

БРОЙ  2	
Д Ъ Р Ж А В Е Н  В Е С Т Н И К 	
СТР.  5  
Република България за периода 2014 – 2020 
година основни цели и предприетите мерки 
за тяхното постигане.
По изпълнението на много от дейностите 
и постигането на голяма част от целите на 
Стратегията има съществен напредък, но пред­
стои още работа. Необходимо е и поставянето 
на нови цели, съответстващи на актуалните 
предизвикателства, особено във връзка с ус­
кореното развитие на дигиталните технологии 
и с интензивната дискусия в глобален мащаб 
за целите на висшето образование и за ролята 
на висшите училища в новите условия.
Анализът на постигнатото през последните 
години и на новите предизвикателства пред 
системата на ВО показва необходимостта 
от изготвяне и приемане на нова Стратегия 
за развитие на висшето образование в Репу­
блика България, която да очертае визията и 
да осигури устойчиво развитие на системата 
на ВО в Република България за периода 
2021 – 2030 година.
Настоящата стратегия е разработена в съ­
ответствие със следните нормативни актове 
и стратегически документи:
• Закон за висшето образование;
• Закон за развитието на академичния 
състав в Република България;
• Стратегия „Европа 2030“;
• Националната програма за развитие 
„България 2030“;
• Стратегия за развитие на висшето обра­
зование в България 2014 – 2020 г.;
• Национална стратегия за учене през 
целия живот;
• Национална стратегия за развитие на 
научните изследвания в Република България 
2017 – 2030 г.;
• Национална квалификационна рамка;
• Европейска квалификационна рамка за 
учене през целия живот;
• Съобщения на министрите, отговарящи 
за висшето образование в държавите от Евро­
пейското пространство за висше образование;
• Национална стратегия за развитие на 
физическото възпитание и спорта в Република 
България 2012 – 2022, приета от 41-ото НС на 
24 ноември 2011 г.;
• Национална програма за развитие на фи­
зическото възпитание и спорта 2018 – 2020 г.
Стратегията отчита и препоръките на Ев­
ропейската комисия за развитие на висшето 
образование, съдържащи се във:
· ЕК (2017) Съобщение за модернизация на 
висшето образование „Нов тласък за висшето 
образование в ЕС“ – COM(2017)0247;
· ЕК (2018) План за действие в областта на 
цифровото образование – COM(2018)22;
· ЕК (2018) Предложение за препоръка на Съве­
та относно насърчаването на общите ценности, 
приобщаващото образование и европейското 
измерение на преподаването – COM(2018)23;
· ЕК (2018) Предложение за препоръка на 
Съвета относно ключовите компетентности 
за учене през целия живот – COM(2018)24;
· ЕК (2018) Съобщение относно изкуствения 
интелект – COM(2018)237;
· ЕК (2018) Съобщение до Европейския пар­
ламент, Съвета, Европейския икономически и 
социален комитет и Комитета на регионите. 
Изграждане на по-силна Европа: ролята на 
политиките за младежта, образованието и 
културата. Брюксел, 22.05.2018 г. – COM(2018) 
268 final.
Настоящата стратегия представя основните 
принципи и приоритети в развитието на сис­
темата на висшето образование в Република 
България с хоризонт до 2030 г. и определя 
конкретни цели, дейности и мерки за тяхното 
изпълнение. В структурен аспект тя обхваща 
анализ на средата и на състоянието на систе­
мата на висшето образование; принципи при 
разработването и изпълнението на стратегията 
за развитие на висшето образование; визия 
за развитие на висшето образование; основ­
ни цели, дейности и мерки на стратегията, 
както и очаквани резултати от изпълнение­
то є. В съдържателен аспект стратегията е 
конструирана съобразно идентифицираните 
предизвикателства пред системата на висше­
то образование, произтичащи от външната 
среда и от вътрешните процеси във висшето 
образование. При анализа и дефинирането на 
целите, дейностите и мерките са обхванати 
ключови процеси при функционирането на 
системата на висше образование, като управ-
ление на ВУ, поддържане и повишаване на 
качеството на образованието, развитие на на­
учноизследователска и иновационна дейност, 
усъвършенстване на моделите на финансиране 
и прием, дигитализация на учебния процес и 
административните услуги във ВУ, кариерно 
развитие на преподавателите, интернаци­
онализация, професионално ориентиране на 
студентите, студентско предприемачество и др.
2. АНАЛИЗ НА СРЕДАТА И НА СЪСТО­
ЯНИЕТО НА СИСТЕМАТА НА ВИСШЕТО 
ОБРАЗОВАНИЕ
2А. Кратък преглед на напредъка на из­
пълнението на основните цели на Стратеги­
ята за развитие на висшето образование в 
Република България 2014 – 2020 г.
Стратегията за развитие на висшето об­
разование в Република България за периода 
2014 – 2020 г. беше приета от Народното съб­
рание след широко обществено обсъждане и 
подкрепа от всички заинтересовани страни. В 
резултат на целенасочените усилия към края 
на периода за изпълнение на Стратегията са 
осъществени интервенции във всички набеля­
зани области и повечето заложени дейности и 
мерки са реализирани. Обобщените резултати 
накратко са: